En tu all d'ar mor, en ur vro na welin ket,  Plac'h yaouank glas he daoulagad, fulenn gollet,  Evit lenn an nebeud gerioù-mañ ne vi ket  Koulskoude e fellfe din gellout da welet  O vousc'hoarzhin, evit ur wech, pa ne rez ket  War ar pemdez, priñsezig he buhez kalet,  Pe re ral a wech e vefe; ha trawalc'h n'eo ket  Evit diverkañ eus goueled da spered  Ar soñjoù du a ra  din anken, ha n'on ket  Eus ar re zisoursi koulskoude, gwarezet;  Fellout a rae din lavar dit, lennet pe get,  Trugarez dit evit ma lakaat da gousket  Gant ur mousc'hoarzh me ivez, pa n'em eus ket.